આ જિનાલયનું સ્થાન એકદમ એકાંતમાં આવેલું છે. આ જિનાલયમાં મૂળનાયક શ્રી ચન્દ્રપ્રભસ્વામીની ૧૬ ઇંચની પ્રતિમાની પ્રતિષ્ઠા વિ.સં. ૧૯૦૧ માં થયેલ છે. આ જિનાલયની છત અનેક કલાક્રુતિઓથી સુશોભિત છે. જેમાં ચારે બાજુ ફરતી પૂતળીઓ સ્થાપિત કરી રંગ પૂરવામાં આવેલ છે. ત્યાંથી પાછા ફરી કુમારપાળની ટૂંકની બારીમાંથી પ્રવેશી શ્રી નેમિનાથપ્રભુની ટૂંકમાંથી બહાર નીકળીને પુન: ઉપરકોટ(દેવકોટ) ના મુખ્યદ્વાર પાસેના રસ્તે આવી તેની સામે મનોહરભુવનવાળી ધર્મશાળાની રૂમો પાસેથી સુરજકુંડ થઇને શ્રી માનસંગ ભોજરાજના દેરાસરે જવાય છે.